Lesley Manville

Lesley Ann Manville, nada en Brighton o 12 de marzo de 1956, é unha actriz inglesa de teatro, cinema e televisión.

 Traxectoria 
Manville naceu en Brighton, East Sussex, filla de Norma (coñecida como Jean), ex bailarina de ballet, e de Ron Manville, taxista. Creceu na veciña Hove e foi a menor de tres irmás. Preparouse como cantante soprano desde os 8 anos e foi dúas veces campioa sub-18 de Sussex. Comezou a actuar candro era adolescente, aparecendo en series de televisión como King Cinder. Aos 15 anos obtivo unha praza na Italia Conti Academy of Theatre Arts. Alí coñeceu a súa primeira parella, o actor e presentador de Blue Peter, Peter Duncan.

Recibiu diversos recoñecementos no teatro, entre eles o Premio Laurence Olivier á mellor actriz polo seu papel na obra Ghosts estreada no Almeida Theatre de Londres en 2014 e unha candidatura na mesma categoría pola obra Grief, estreada no Royal National Theatre.

En televisión, apareceu como convidada na popular serie británica Agatha Christie's Poirot, onde interpretou a señora Lorrimer. No cinema foi galardoada como a actriz británica do ano polo London Critics Circle polas súas interpretacións en All or Nothing (2002) e Another Year (2010), polo que tamén foi candidata ao premio da BAFTA a mellor actriz secundaria e recibiu o premio do National Board of Review á mellor actriz, ambos en 2010. Foi candidata ao Óscar á mellor actriz secundaria por Phantom Thread (2017) e ao Emmy á mellor actriz secundaria nunha serie dramática pola súa interpretación da Princesa Margaret, Condesa de Snowdon na serie The Crown..

Manville foi nomeada Oficial da Orde do Imperio Británico (OBE) nas Honras de Aniversario de 2015 celebradas para a raíña Isabel II polos seus servizos ao teatro, e en 2020 foi nomeada Comandante da Orde do Imperio Británico nas Honras de Aninovo de 2021 polos seus servizos ao teatro e á caridade.

 Vida persoal 
O primeiro marido de Manville foi o actor Gary Oldman, con quen tivo un fillo, Alfie Oldman (nado en 1988). O seu segundo matrimonio foi co actor Joe Dixon.

 Filmografía 
 Ano Filme Personaxe Notas1985 Bailar cun estraño  Maryanne 1987  Sammy and Rosie Get Laid  Margy 1987 High Season  Carol 1988 High Hopes  Laetitia Boothe-Braine                                          1996  Secrets & Lies  Jenny Ford 1999  Milk  Fiona 1999  Topsy-Turvy  Lucy Gilbert 1999 Toy Boys  Mrs. Allen  Curtametraxe2002  All or Nothing  Penny 2004  Vera Drake  Mrs. Wells 2005 The Great Ecstasy of Robert Carmichael  Sarah Carmichael 2007  Richard Is My Boyfriend  Mother 2007  Sparkle  Jill 2009  A Christmas Carol  Mrs. Cratchit  Voz2010  Another Year  Mary 2010  Womb  Judith  2013 Romeo and Juliet  Nurse 2013 A Five Star Life  Kate Sherman 2013  Spike Island  Margaret Titchfield 2013 The Christmas Candle  Bea Haddington 2014 Maleficent  Hada Flittle 2014 Mr. Turner  Mary Somerville 2015 Molly Moon and the Incredible Book of Hypnotism  Miss Adderstone 2016 Rupture   Dr. Nyman  2017 Unha cita no parque  Fiona 2017 Phantom Thread  Cyril Woodcock 2019 Ordinary Love  Joan 2019 Maleficent: Mistress of Evil  Hada Flittle  2020 Misbehaviour  Dolores Hope  2020 Let Him Go  Blanche Weboy 2022 Mrs. Harris Goes to Paris   Ada Harris  Tamén produtora executiva2023 The Critic  Annabel Land  2024 Back to Black   Cynthia Winehouse   2024  Queer   

 Notas 

 Véxase tamén 
 Ligazóns externas 
 Entrevista en The Independent, 2010

Categoría:Nados en Brighton
Categoría:Nados en 1956
Categoría:Actores de cinema de Inglaterra
Categoría:Actores de teatro de Inglaterra
Categoría:Actores de televisión de Inglaterra